# metadata.dc.description.abstract[].value
Segons les darreres dades disponibles per l’any 2016, a Espanya l’agricultura, la ramaderia, la silvicultura i la pesca donava ocupació a unes 779.700 persones, entenent per tal totes aquelles de 16 o més anys que han estat treballant almenys una hora a canvi d’una remuneració en efectiu o en espècie durant la setmana de referència per al mostreig estadístic corresponent. Inclou treballadors autònoms (empresaris, empreses familiars sense assalariats, i treballadors independents) o assalariats (públics o privats), i aquelles persones amb feina però temporalment absents per malaltia o vacances. El 1980 la xifra estimada era d’unes 2.209.100 persones. Segons aquestes dades, al llarg dels darrers trenta-sis anys –gairebé els mateixos d’una vida laboral amb dret de jubilació—la gent ocupada en la producció primària del sector s’hauria contret un 65% mentre a la indústria alimentària ha romàs gairebé estable, i als serveis de restauració i hostaleria ha augmentat un 81% només entre 1995 i 2016.

# metadata.dc.rights[].value
cc-by-nc-nd (c)  Tello Aragay, Enric et al., 2022

# metadata.dc.source[].value
Articles publicats en revistes (Economia)